पारंपरिक खेलकूद को लेकर गांवों में अब भी है जागरूकता
ग्राम गड़बेड़ा में शीतकालीन कबड्डी प्रतियोगिता का आयोजन किया गया। उद्घाटन समारोह में मुख्य अतिथि जनपद उपाध्यक्ष पीयूष अग्रवाल थे, अध्यक्षता ग्राम सरपंच प्रीतम साहू ने की। विशिष्ट अतिथि के रूप में जिला पंचायत सदस्य कुमारी बाई दीवान, भाजपा मंडल अध्यक्ष सादराम पटेल नगर पंचायत के एल्डरमैन मुकेश यादव मौजूद थे।
प्रतियोगिता का औपचारिक तौर पर उद्घाटन करते हुए मुख्य अतिथि जनपद उपाध्यक्ष अग्रवाल ने कहा ग्राम गड़बेड़ा में हर आयोजन पूरी गरिमा और भव्यता के साथ होता है। कबड्डी के इस आयोजन में उमड़ी ग्रामीणों की ऐतिहासिक भीड़ इसका प्रमाण है और कबड्डी के लोकप्रियता का उदाहरण भी है।
हमारे छत्तीसगढ़ में जो पारंपरिक खेल है, उनमें सर्वाधिक प्रचलन में कबड्डी का खेल ही है। छत्तीसगढ़ के गांव-गांव में रामायण और कबड्डी का वातावरण हमेशा बना रहता है। ग्राम गड़बेड़ा में गुरु घासीदास जयंती के अवसर पर इस आयोजन से उत्साह दोगुना हो गया।
पारंपरिक खेलों को महत्व
सभा को संबोधित करते हुए पिथौरा नगर पंचायत के पूर्व उपाध्यक्ष और एल्डरमैन यादव ने कहा कि हमारे क्षेत्रीय और पारंपरिक खेलों की उपेक्षा नहीं होनी चाहिए। बल्कि युवा पीढ़ी को इन खेलों से जोड़ने की पहल होनी चाहिए।
हमारे ग्रामीण क्षेत्रों में व्यापक पैमाने पर कबड्डी का आयोजन इसी कड़ी का हिस्सा है। भाजपा मंडल अध्यक्ष पटेल ने ग्राम गड़बेड़ा की एकजुटता की तारीफ करते हुए कहा कि घासीदास जयंती के अवसर पर ग्राम में तीन दिवसीय विविध कार्यक्रमों का आयोजन गांव की जागरूकता का परिचायक है। कार्यक्रम में जामसिंह दीवान, गौरव चंद्राकर, मनीष अग्रवाल, गोपाल पांडे, रामदास, बिसाहू यादव सहित ग्रामीण जन उपस्थित थे।
पिथौरा. कार्यक्रम के दौरान मौजूद अतिथिगण।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva